《寄阆州诸弟》
宋代·刘敞

渤澥来参首，西南入漏天。泄雪三峡壅，喷雨五河悬。

雷电虚岩底，虹霓白日边。孤城危兽角，沈灶溢蛟涎。

朐䏰愁巴俗，超腾怯羽仙。传闻吞梦泽，想见堕飞鸢。

汉河星槎远，泥涂剑阁偏。空怀万里浪，兴尽阆风前。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。